laion/Wikipedia-Exotic huggingface dataset:
ჰენრი სტიუარტი (დარნლის ლორდი)

ჰენრი სტუარტი (ინგლ. Henry Stuart; დ. 7 დეკემბერი, 1545 — გ. 10 თებერვალი, 1567) — შოტლანდიის მეფე-კონსორტი 1565–1567 წლებში. შოტლანდიის დედოფალ მარიამ სტიუარტის მეუღლე. ჰენრი სტიუარტი იყო მეთიუ სტიუარტის და მარგარეტ დუგლასის მეორე და უფროსი გადარჩენილი შვილი. დედის მხრიდან ჰენრის პაპა და ბებია იყვნენ ანგუსის მეექვსე გრაფი არჩიბალდ დუგლასი და მარგარეტ ტიუდორი, რომელიც ჰენრი VII-ის ქალიშვილი და ჯეიმზ IV-ის ქვრივი იყო. ჰენრი მარიამ სტიუარტის პირველი ბიძაშვილი და მეორე ქმარი იყო. სწორედ მასთან შეეძინა ინგლისის დედოფლის, ელისაბედ I-ის მემკვიდრე ჯეიმზ I. Darnley: A Life of Henry Stuart, Lord Darnley, Consort of Mary Queen of Scots by Caroline Bingham Mary, Queen of Scots and the Murder of Lord Darnley by Alison Weir Macauley, Sarah, 'Lennox Crisis', in Northern History vol.41.2 (2004) subscription or ATHENS login required.
ხაიმე IV (მაიორკა)

ხაიმე IV (ესპ. Jaime IV; დ. დაახლ. 1336 — გ. 20 იანვარი, 1375) — მაიორკის ტახტის პრეტენდენტი 1349-1375 წლებში. ჯოვანა I-ის მეუღლე. იგი პრაქტიკულად ჩამოაშორეს სამეფო ტახტს. ხაიმე IV იყო ხაიმე III-ისა და კონსტანცია არაგონელის ვაჟი. მამამისი მოკლეს 1349 წელს ლუკმაიორის ბრძოლაში, ტახტის დაბრუნების მცდელობისას, ხოლო ხაიმე როგორც ტახტის მემკვიდრე ტყვედ აიყვანა ბიძამისმა პედრო IV არაგონელმა. ხაიმე გახდა მაიორკის ტახტისა და აჰეის სათავადო ტიტულის მთავარი პრეტენდენტი გახდა. ის იმყოფებოდა რკინის გალიაში ბარსელონაში 1362 წლამდე. შემდეგ მან შეძლო გაქცევა ჯოვანა ნეოპოლიტანელთან, რომელმაც ორგანიზება გაუკეთა მამამისის ტახტზე აღდგენის ცდას. ჯოვანა იყო უშვილო და საჭიროებდა მემკვიდრეს. ამისთვის ის გათხოვდა ხაიმეზე 1363 წლის 26 სექტემბერს კასტელნუვოში. დაძაბულობის თავიდან ასაცილებლად მან დადო ხაიმესთან საქორწინო ხელშეკრულება, რომლის მიხედვითაც ის გამოვიდა ნეოპოლის სამეფოს მმართველობიდან. ქორწინება აღმოჩნდა წარუმატებელი. ცოლ-ქმარს შვილები არ ეყოლათ, ისინი იშვიათად ხვდებოდნენ ერთმანეთს. ხაიმე განწყობილი იყო დაებრუნებინა თავისი სამეფო და მალე გაემგზავრა არაგონთან საბრძოლველად. შედეგად ის გაანადგურეს და იძულებული გახდა ბორდოში გაქცეულიყო. იქ მან მიიღო ედუარდ შავი პრინცის თანადგომა, რომელიც, როგორც ის იმედოვნებდა აღადგენდა მას მაიორკის ტახტზე, მას შემედეგ, რაც პედრო I კასტილიის ტახტზე აღადგენდნენ. ხაიმე შეუერთდა კასტილიაში შეჭრას და მონაწილეობა მიიღო ნახერის ბრძოლაში, თუმცა ვალიადოლიდში ის მძიმედ დაავადდა. მას არ ჰქონდა საშუალება ქალაქი დაეტოვებინა, ენრიკე მეორემ ის შეიპყრო. გამოისყიდა რა ჯოვანამ, ის დაბრუნდა ნეაპოლში, მაგრამ მალე იგი ისევ წავიდა ომის გასაგრძელებლად. ენრიკემ დაიწყო ბრძოლა პედრო IV არაგონელის წინააღმდეგ. ხაიმე იმედოვნებდა ესარგებლა ამით, რათა დაეპყრო რუსილიონი და სერდანი, თავისი მამის მიწები. თუმცა ჯონ გონტი მოელაპარაკა ზავზე კასტილიასა და არაგონს შორის და მთელი სიმძიმე არაგონელთა შეტევისა ხაიმეს დააწვა. იგი გაანადგურეს და გაიქცა კასტილიაში, სადაც ის გარდაიცვალა ავადმყოფობით ან მოწამვლის შედეგად სორიაში 1375 წლის 20 იანვარს. მისი პრეტენზიები მაიორკაზე გადავიდა მის დაზე ისაბელაზე, რომელიც იყო ჯოვანი მონფერატელის მეუღლე, ხოლო უფლებები ახეიაზე ხაიმემ უანდერძა ფილიპე II ტერენტელს. მაიორკის მეფეთა სია History of Aragon and Catalonia
კურიონი

კურიონი (ძვ. ბერძნ. Κούριον, ლათ. Curium) — ანტიკური ქალაქი კვიპროსში. მდებარეობდა თანამედროვე ლიმასოლის მახლობლად, ეპისკოპის ყურეში. არსებობდა შუა საუკუნეებამდე. ქალაქი ააშენეს ძვ. წ. XII საუკუნეში იმ მიკენელებმა, რომლებიც მონაწილეობდნენ ტროას ომში. კურიონი იყო ქალაქი-სახელმწიფო, სადაც იყო სახლები და თერმული, რომაული აბანოები. შემონახულია მოზაიკის კვალიც. ქალაქში შემორჩენილია ანტიკური თეატრი, რომელიც ააშენეს ბერძნებმა ძვ. წ. II საუკუნეში და რამდენიმეჯერე გადაკეთეს რომაელებმა. დამასი — მოიხსენიება ასარხადონის კედლის წარწერებში. სტასანორი — ძვ. წ. 350-344 წწ. მონაწილეობდა ანტისპარსულ აჯანყებაში, თუმცა შემდეგ მათ მხარეს გადავიდა. პასიკრატი — უკანასკნელი მეფე. ძვ. წ. 332 წელს ილაშქრა ალექსანდრე მაკედონელთან ერთად სპარსელების წინააღმდეგ. ვიკისაწყობში არის გვერდი თემაზე: კურიონი Kourion by Department of Antiquities of Cyprus Kourion by Limassol Municipality დაარქივებული 2006-11-09 საიტზე Wayback Machine. Panoramic views of Kourion დაარქივებული 2012-12-24 საიტზე Wayback Machine. The Cesnola Collection from Ancient Cyprus The Curium Soaring Club of Cyprus დაარქივებული 2011-03-26 საიტზე Wayback Machine. Paragliding Cyprus
სარანტა-კოლონესის ციხესიმაგრე

სარანტა-კოლონესის ციხესიმაგრე (ბერძ. Κάστρο Σαράντα Κολώνες) — ბიზანტიური ციხესიმაგრე კვიპროსში, დაარსებულია VII საუკუნეში ქალაქ პაფოსის არაბების თავდასხმისაგან დასაცავად. 688 წელს არაბეთ-ბიზანტიის შეთანხმების შედეგად თითქმის მთლიანად დაანგრიეს. 965 წელს მთლიანად აღადგინეს და 1191 წელს გადავიდა რიჩარდ ლომგულის კონტროლის ქვეშ. მნიშვნელოვნად გადაკეთეს ჯვაროსნებმა 1200 წელს. 1222 წლის მიწისძვრის შემდეგ დანგრეული ციხესიმაგრე მეტად აღარ აღუდგენიათ, ამჟამად მისი ნაშთები შედის პაფოსის არქეოლოგიური პარკის შემადგენლობაში. Cyprus Tourism Organisation: Средневековый замок Пафоса. С. 7—8// www.visitcyprus.com დაარქივებული 2014-10-06 საიტზე Wayback Machine. Форт Саранда Колонес// www.visitcyprus.com დაარქივებული 2014-07-26 საიტზე Wayback Machine. Замок Саранда колонес (Сорока колонн)// www.visitpafos.org.cy დაარქივებული 2015-06-11 საიტზე Wayback Machine.
მარჩბივის თანავარსკვლავედი

მარჩბივის თანავარსკვლავედი (ლათ. Gemini) — ზოდიაქოს ერთ-ერთი თანავარსკვლავედი. მასში ყველაზე ბრწყინვალე ვარსკვლავებია — პოლუქსი (β) და კასტორი (α). პირველის ვიზუალური ვარსკვლავიერი სიდიდეა 1,2 მეორისა კი 1,6. ხილვადობის საუკეთესო პირობებია დეკემბერ-იანვარში. ჩანს საქართველოდანაც. ქართული საბჭოთა ენციკლოპედია, ტ. 6, თბ., 1983. — გვ. 472. Star Tales -Gemini
ხასეხემუი

ხასეხემუი — ძველი ეგვიპტის მეორე დინასტიის უკანასკნელი ფარაონი. მისი მმართველობით სრულდება ადრეული სამეფო. ითვლება, რომ ხასეხემუი გამეფდა ფარაონ სეხემიბის სიკვდილის შემდეგ, რომელიც შესაძლოა იყოს როგორც სეთ-პერიბენი. სამეფო წარწერები ითვლიან ასევე ერთ ფარაონს ხასეხემს. სეხემიბის, სეთ-პერიბსენის და ხასეხემუის მეფობის შუალედებს შორის, თუ გავითვალისწინებთ სახელების ხასეხიმის და ხასეხემუის მსგავსებას და იმ ფაქტს, რომ ხასეხემის საფლავი არ არის აღმოჩენილი, შესაძლოა ჩაითვალოს ხასეხემი და ხასეხემუი ერთ პიროვნებად. ხასეხემმა რაც ნიშნავს „კვერთხით გაბრწყინებული“ შესაძლოა თავისი სახელი შეცვალა ხასეხემუით რაც ნიშნავს „ორი კვერთხით მბრწყინავს“, ეგვიპტის შიდა სამოქალაქო ომის დამთავრების შემდეგ. ზოგიერთი მკვლევარი თვლის, რომ ხასეხემუიმ დაამარცხა და ტახტიდან ჩამოაგდო ფარაონი სეთ-პერიბსენი ნუბიაზე გამარჯვების შემდეგ. ხასეხემუი გამოირჩეოდა ასევე სხვადასხვა გამარჯვებებით. მან დატოვა რამდენიმე მონუმენტი, რომელიც ამტკიცებს ქვემო ეგვიპტის გამარჯვებას ზემო ეგვიპტეზე. დელტაზე მომხდარი ამბოხება ხასეხემუიმ მკაცრად ჩაახშო, რა დროსაც დაიღუპა 48 205 ადამიანი და 47 209 კი დაატყვევეს. ხასეხემუიმ ორ ქვის ჭურჭელზე წარმოადგინა ზემო ეგვიპტის ქალღმერთ ნებეხტის მიერ ზემოეგვიპტური გვირგვინის მასზე გადაცემის სცენა, ნიშნად ზემო და ქვემო ეგვიპტის მიწების გაერთიანებისა. იქვე იკითხება წარწერა „ქვემო ეგვიპტის დამარცხების წელი“. ხასეხემუიმ კვლავ გააერთიანა ზემო და ქვემო ეგვიპტე მთლიან სახელმწიფოდ. მისი სახელიც ,,ორი კვერთხით მბრწყინავი“ სავარაუდოდ უნდა ნიშნავდეს ჩრდილოეთისა და სამხრეთის შერიგებას, ამიტომ ფარაონ ხასეხემუის სერეხი გაჯერებულია ორივე მიწის მფარველი ღვთაებებით: ჰორით და სეთით. არც ამ ფარაონამდე და არც მის შემდეგ ასეთ შინაარსის სიმბოლოები არ გამოყენებულა. ხასეხემუის სიკვდილის შემდეგ სამეფო სერეხებიდან მაშინვე წაიშალა ღვთაება სეთის სახელი. რამდენიმე ეგვიპტოლოგი თვლის, რომ ხასეხემუი იყო ძველი ეგვიპტის ჭეშმარიტი გამაერთიანებელი და არა ფარაონები მენესი და ნარმერი ან მეფე სკორპიონი. ხასეხემუის მეფობის დროს უკავშირდება ეგვიპტეში მეტალურგიის განვითარება, ამაზე მეტყველებს პალერმოს ქვის წარწერა სპილენძის სტატუის დამზადების შესახებ რომელზეც ეწერა „უმაღლესი ხასეხემუი“. ხასეხემუიმ ასევე სხვადასხვა ნაკეთობებით გაამდიდრა ნეხენისა და აბიდოსის ციხესიმაგრეები. მისი სახელიანი ჭურჭელი ნაპოვნია ბიბლეში, რაც მეტყველებს ეგვიპტესა და ფინიკიას შორის სავაჭრო ურთიერთობებზე. ხასეხემუი დაკრძალულია აბიდოსში, ადგილობრივ ნეკროპოლში უმ-ელ-ქააბაში. მან თავის საფლავის გასაკეთებლად გამოიყენა არა მარტო მზეზე გამომწვარი აგურები, არამედ ქვის ბლოკებიც. მისი განსასვენებელი შედგებოდა 58 ოთახისაგან, რომელიც განლაგებული იყო ცენტრალური ქვის ჩასასვენებელის გარშემო. სავარაუდოა, რომ ხასეხემუი იყო მეორე დინასტიის უკანასკნელი ფარაონი, რადგან არის მონაცემები მის ცოლზე დიდ დედოფალ ნიმაათაპზე, რომელიც იყო მესამე დინასტიის დამფუძნებელ ფარაონ ჯოსერის დედა. ვიკისაწყობში არის გვერდი თემაზე: ხასეხემუი Toby Wilkinson, Royal Annals of Ancient Egypt: The Palermo Stone and Its Associated Fragments, (Kegan Paul International), 2000 Egypt: Khasekhem/Khasekhemwy of Egypt's 2nd dynasty
Avonmore

Avonmore — ბრიტანელი მომღერალ ბრაიან ფერის მეთოთხმეტე სტუდიური ალბომი. გამოვიდა 2014 წლის 17 ნოემბერს. ალბომის გამოცემის შესახებ ცნობილი გახდა 2014 წლის 23 სექტემბერს, სიმღერის „Loop De Li“ ნაწყვეტის წარდგენით. ჩანაწერის პროდიუსერები არიან ფერი და რეტ დეივისი, რომელიც ბრაიანის და Roxy Music-ის ალბომების პროდიუსერი იყო. დისკზე აგრეთვე მუშაობდნენ ნაილ როჯერსი, მარკუს მილერი და ჯონი მარი („Soldier of Fortune“-ის თანაავტორი). ალბომში აგრეთვე შეტანილია ორი ქავერ-ვერსია - სტივენ ზონდჰაიმის „Send In The Clowns“ და რობერტ პალმერის „Johnny and Mary“. ყველა სიმღერის ავტორი — ბრაიან ფერი, გარდა მითითებულისა. ↑ Allmusic-ის მიმოხილვა ↑ Pitchfork Media-ს მიმოხილვა ↑ Popmatters ↑ Rolling Stone-ის მიმოხილვა ↑ The Guardian-ის მიმოხილვა ↑ YouTube (Bryan Ferry - "Loop De Li") ↑ "Bryan Ferry – Avonmore". Lescharts.com. Hung Medien. წაკითხვის თარიღი 10 დეკემბერი 2014. ↑ "Offiziellecharts.de – Bryan Ferry – Avonmore" (გერმანულად). GfK Entertainment Charts. წაკითხვის თარიღი 2 დეკემბერი 2014. ↑ Artisti - Classifica settimanale WK 47 (dal 17-11-2014 al 23-11-2014) Italian. Federazione Industria Musicale Italiana. ციტირების თარიღი: 28 ნოემბერი 2014. ↑ "Bryan Ferry – Avonmore". Swedishcharts.com. Hung Medien. წაკითხვის თარიღი 27 ნოემბერი 2014. ↑ "Bryan Ferry | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 30 ნოემბერი 2014. ↑ „Bryan Ferry ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 30 ნოემბერი 2014.
მიხეილ ბერძენიშვილი

მიხეილ ბერძენიშვილი (დ. 2 მაისი, 1914, ტფილისი, რუსეთის იმპერია — გ. 21 ივნისი, 1981, თბილისი, საქართველოს სსრ) — ქართველი და საბჭოთა ფეხბურთელი, თამაშობდა მარჯვენა ნახევარმცველისა და მარჯვენა შუამარბის პოზიციაზე. საბჭოთა კავშირის სპორტის დამსახურებული ოსტატი (1946). იცავდა თბილისის „დინამოს“ ღირსებას. იყო თბილისის, საქართველოსა და ამიერკავკასიის საფეხბურთო ნაკრებთა წევრი. სხვადასხვა საკავშირო თუ საერთაშორისო ამხანაგური შეხვედრების მონაწილე, მათ შორის შვედეთის, ნორვეგიის, დანიის, ფინეთისა და ბასკეთის საფეხბურთო გუნდებთან. საბჭოთა კავშირის ჩემპიონატის უმაღლეს ლიგაში ჩაატარა 129 მატჩი (36 გოლი). საბჭოთა კავშირის ჩემპიონატების მეორე (1939, 1940) და მესამე (1936 შემოდგომა, 1946) პრიზიორი. საბჭოთა კავშირის თასის გათამაშების ფინალისტი (1936, 1937, 1946). იყო თბილისის „დინამოს“ მთავარი მწვრთნელი (1948) და გუნდის უფროსი (1955–1957). დინამოელთა მიერ საკავშირო პირველობის უმაღლესი ლიგის ფარგლებში ჩატარებული პირველი მატჩის მონაწილე. დინამო თბილისი საბჭოთა კავშირის ვიცე-ჩემპიონი: 1939, 1940 საბჭოთა კავშირის ჩემპიონატის ბრინჯაოს პრიზიორი: 1936 (შ.), 1946 საბჭოთა კავშირის თასის ფინალისტი: 1936, 1937, 1946 საბჭოთა კავშირის სპორტის დამსახურებული ოსტატი: 1946 № 348 2018 წელს თბილისის მუნიციპალიტეტის საკრებულოს გადაწყვეტილებით დიდუბის რაიონში, საფეხბურთო კლუბ „დინამოს” ბაზასთან მდებარე უსახელო ქუჩას მიხეილ ბერძენიშვილის სახელი მიენიჭა. ენციკლოპედია „საქართველო“, ტ. 1, თბ., 1997. — გვ. 411. ბერიშვილი, ელგუჯა, ქართული სპორტის ოქროს წიგნი, თბ.: პალიტრა L, 2013. ტორაძე, გულბათ (2013). ქართული ფეხბურთი ჩემს ცნობიერებაში. თბ.: ფავორიტი პრინტი.  ტორაძე, გულბათ (1997). ქართული ფეხბურთი : მოთამაშეები, გუნდები, წარსულის ფურცლები. თბ..  ტორაძე, გულბათ, ქართული ფეხბურთის დიდოსტატები, თბ.: საბჭ. საქართველო, 1987. პაიჭაძე, ბორის (1960). ბრძოლა ოქროს ქალღმერთისათვის. თბ.: ნაკადული.  Шваб, П.Г., Энциклопедия советского футбола. Том 1, Черновцы: Раенная типография, 1994. — გვ. 104. 128 გვ. თედორაძე, ზურაბ, თბილისის „დინამო“ ციფრებში, 1936–1989, თბ.: სტამბა–96, 1999. თედორაძე, ზურაბ, თბილისის „დინამო“ : ციფრები, ფაქტები, კომენტარები, 1936–1989, თბ., 2002. თედორაძე, ზურაბ, საკლუბო გუნდების შედეგები სსრ კავშირის ჩემპიონატებში : უმაღლესი ლიგა, 1936–1991, თბ., 2001. გუგუშვილი, ნ., ზუსტი დარტყმის ოსტატი // „ლელო“, 19 დეკემბერი, 1953, № 99 (698), გვ. 4. თბილისის „დინამოს“ მწვრთნელები // „ლელო“, 8 აპრილი, 1978, № 69 (6134), გვ. 3. მიხეილ ბერძენიშვილი // „ლელო“, 25 ივნისი, 1981, № 121 (6932), გვ. 3. მიხეილ ბერძენიშვილი — საქართველოს ბიოგრაფიული ლექსიკონი მიხეილ ბერძენიშვილი — ბიოგრაფიული ლექსიკონი მიხეილ ბერძენიშვილი — ქართული სპორტი უნივერსალური ენციკლოპედიური ლექსიკონი ციფრული ფოტომატიანე „ივერიელი“ dinamo-tbilisi.ru · Fanebi.com · FootballFacts.ru ↑ მიხეილ ბერძენიშვილი (1914–1981). დაარქივებულია ორიგინალიდან — 2020-08-09. ციტირების თარიღი: 2022-05-07. ↑ Динамо (Тбилиси) 2–2 Динамо (Киев). fc-dynamo.ru ↑ Динамо (Тбилиси) 2–2 Динамо (Киев). Footballfacts.ru ↑ „დინამოს“ ბაზასთან მდებარე უსახელო ქუჩას ფეხბურთელ მიხეილ ბერძენიშვილის სახელი მიენიჭა. დაარქივებულია ორიგინალიდან — 2022-02-27. ციტირების თარიღი: 2022-05-07.
მორობე

მორობე (ინგლ. Morobe Province) — პაპუა-ახალი გვინეის პროვინცია. პროვინციის ადმინისტრაციული ცენტრია — ქალაქი ლაე. პროვინცია იყოფა ცხრა რაიონად. ქალაქებში ძირითადი ენებია ინგლისური და პიჯინი. სხვა რაიონებში გავრცელებულია გერმანული ენისა და ადგილობრივი ენების ნარევი. აღმოსავლეთით გარს ეკვრის იუონის ყურის წყლები. მოსახლეობის ძირითადი საქმიანობაა კაკაოს, ყავის, კოპრის და შაქრის ლერწმის, ასევე ტროპიკული ხილის ბანანის და ქოქოსის მოსავლის აღება. განვითარებას იწყებს საწვავ-ენერგეტიკული კომპლექსი. ინფრასტრუქტურის სუსტი განვითარება მნიშვნელოვნად უშლის ხელს მორობეს ეკონომიკის შემდგომ განვითარებას.
ჩეხოსლოვაკიური მგლის ძაღლი

ჩეხოსლოვაკიური მგლის ძაღლი (ჩეხ. Československý vlčák) — ძაღლის ჯიში, რომელიც გამოყვანილია ჩეხოსლოვაკეთში 1980-იან წლებში. ადამიანს ყოველთვის აინტერესებდა ძაღლების და მგლების ნათესაური კავშირი. 1855 წელს დაიწყეს გერმანული ნაგაზების და კარპატების ტყის მგლების შეჯვარება. ნაგაზების მუშა თვისებების გაუმჯობესების მიზნით. ამის შედეგად გაჩნდა ჩეხოსლოვაკიური მგლის ძაღლი, რომელიც 1982 წელს ცალკე ჯიშად აღიარეს. ესკიმოსური ძაღლების მოშენებით დაკავებულმა სელექციონერებმა აღმოაჩინეს, რომ კარპატების ტყის მგელთან პერიოდული, დაუგეგმავი შეჯვარება აუმჯობესებს ძაღლის შთამომავლობას. ჩეხებმა ეს ფაქტი გამოიყენეს მგლის მსგავსი ჯიშის მისაღებად. ისინი შეიძლება თავს დაესხან საკუთარ პატრონს ისე, რომ სხვა ადამიანებს ყურადღება არ მიაქციონ, ამიტომ გამოუსადეგარნი არიან პოლიციაში სამუშაოდ. ზოგიერთ შემთხვევაში შეიძლება მშიშარა იყოს. მიუხედავად ყველაფრისა, ეს ცოცხალი ძაღლია. ჩეხოსლოვაკიურ მგლის ძაღლს აქვს სამკუთხა, დაცქვეტილი, მოძრავი ყურები, დაკუნთული მკერდი. სწორი, ხშირი ბალანი. კარგად უძლებს სიცივეს. ვერ ეგუება ბავშვებს, ქალაქის პირობებში ცხოვრებას და სხვა ძაღლებს. ძალიან ძნელად იწვრთნება. ვიკისაწყობში არის გვერდი თემაზე: ჩეხოსლოვაკიური მგლის ძაღლი ჩეხოსლოვაკიური მგლის ძაღლი (ინგლისური)
საარლოსის მგლის ძაღლი

საარლოსის მგლის ძაღლი (ნიდერლ. Saarlooswolfhond) — ძაღლის ჯიში, რომელიც გამოყვანილია ნიდერლანდებში 1920-იან წლებში. 1921 წელს ჰოლანდიელმა ლინდერტ ლაარლოსმა დაიწყო ნაგაზის გაუმჯობესების ექსპერიმენტი მგელთან შეჯვარების გზით. ამ ექსპერიმენტს მთელი მისი სიცოცხლე დასჭირდა. მიუხედავად იმისა, რომ ნაგაზების გაწვრთნა არ გაადვილდა, 1975 წელს ახალი ჯიში მაინც დაარეგისტრირეს. ეს იშვიათი ჰოლანდიური ძაღლი ჩეხოსლოვაკიურ მგლის ძაღლთან შედარებით ადვილად იწვრთნება და უფრო ეგუება ქალაქის პირობებს. ეს შესაძლოა დაკავშირებულია გამრავლების უფრო ხანგრძლივ ისტორიასთან, თუმცა ისიც არ უნდა დაგვავიწყდეს, რომ ჯიშის ფორმირებაში მონაწილეობდნენ ჯოგურ ცხოვრებაზე ორიენტირებული კანადის ტყის და არა დამოუკიდებლად მონადირე კარპატების მგლები. მიუხედავად ყველაფრისა, საარლოსის ვოლფჰონდს ახასიათებს მგლის სიფრთხილე და, ჩეხი მოძმის მსგავსად, შეიძლება მშიშარა იყოს. საარლოსის ვოლფჰონდდს აქვს გრძელი ფეხები, სქელი, ძლიერი კისერი. ბალანი უხეში და არც ისე გრძელია. შეიძლება იყოს მგლური ზონარულ-ნაცრისფერი, ან მგლური ზონარულ-რუხი შეფერილობის. საარლოსის ვოლფჰონდი ადვილად ეგუება სიცივეს. ვერ ეგუება ბავშვებს. კარგი მოდარაჯეა. ვიკისაწყობში არის გვერდი თემაზე: საარლოსის მგლის ძაღლი საარლოსის მგლის ძაღლი (ინგლისური)
მარემა

მარემა (იტალ. Cane da pastore maremmano abruzzese) — ძაღლის ჯიში, რომელიც გამოყვანილია იტალიაში ანტიკურ ხანაში. თანამედროვე მარემა უფრო მოკლებალნიანი მაგაზის მარემანოს და უფრო გრძელი სხეულის მქონე აბრუცის მთის ძაღლის შთამომავალია. მარემა კლასიკური ევროპული მეცხვარე ძაღლია. შესაძლოა ის ენათესავებოდეს დიდ თეთრ აღმოსავლურ ნაგაზებს, რომლებიც თანდათან გავრცელდნენ ევროპაში 1000 წლის წინ. ნაგაზები კარაბაში და აკბაში თურქეთიდან, სლოვაკური ჩუვაჩი, უნგრული კუვასი და კომონდორი, პირენეული მთის ძაღლი საფრანგეთიდან - ყველა მათგანი რთული ჯაჭვის რგოლებს წარმოადგენენ. მარემას განვითარება მიმდინარეობდა მათი წინაპრების - მოდარაჯე მეცხვარე ძაღლების ზომების შემცირების გზით, თუმცა შენარჩუნდა ხასიათის თავისებურებები: დამოუკიდებლობა. მიუხედავად იმისა, რომ დღესდღეობით მარემა საკმაოდ ხშირად გვსვდება დიდ ბრიტანეთში, იტალიის ფარგლებს გარეთ ის მაინც იშვიათ ჯიშად რჩენა. ეს ძლიერი ნებისყოფის მქონე ცხოველია, რომელსაც არ უყვარს მკაცრი დისციპლინა, თუმცა შესანიშნავი მოდარაჯეა. ვერ ეგუება ქალაქის პირობებში ცხოვრებას. კარგად ეგუება სიცივეს და სიცხეს. ვერ ეგუება სხვა ძაღლებს. ძნელად იწვრთნება. აქვს ძალიან ხშირი, გრძელი, უხეში, ოდნავ დატალღული ბალანი, რომელიც ფარავს ასევე კუდსაც, არც ისე დიდი V-ს ფორმის ყურები, ღრმა მკერდი. ვიკისაწყობში არის გვერდი თემაზე: მარემა მარემა (ინგლისური)
კრაშის ნაგაზი

კრაშის ნაგაზი (სლოვენ. kraševec) — ძაღლის ჯიში, რომელიც გამოყვანილია სლოვენიაში შუა საუკუნეებში. კრაშის ნაგაზი, რომელთა რაოდენობა სლოვენიაში დღესდღეობით იზრდება, სხვაგანაც იშვიათია, თუმცა მას შეიძლება შეხვდეთ ევროპის კინოლოგიურ გამოფენებზე. ბალკანების პოლიტიკური სტრუქტურის შეცვლამ მნიშვნელოვნად აისახა ყოფილი იუგოსლავიის ყველა ასპექტზე, მათ შორის ძაღლების სელექციური მუშაობის კონცეფციაზეც. სლოვენიის ფიზიკურმა და ფინანსურმა უსაფრთხოებამ, მზარდ ნაციონალურ ამბიციებთან ერთად გამოიწვია ადგილობრივი ძაღლის ჯიშებისმაღალი შეფასება. ამის ერთ-ერთი შედეგი აღმოჩნდა კრაშის ნაგაზის აღორძინება. ეს არის მშვიდი, თავის თავში დარწმუნებული ძაღლი, ავს სქელი, ხშირი ბალანი, რომელიც იცავს უამინდობისგან. აქვს ბალნით დაფარული კუდი, ფართო თავი, რომელიც ცხვირისკენ ვიწროვდება, ძალიან ძლიერი ყბები. ვერ ეგუება ქალაქის პირობებში ცხოვრებას და ბავშვებს. ძნელად იწვრთნება. კარგი მოდარაჯეა. ვიკისაწყობში არის გვერდი თემაზე: კრაშის ნაგაზი კრაშის ნაგაზი (ინგლისური)
აფიანჩა

აფიანჩა — მთა საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში. მდებარეობს მდინარე კოდორის მარჯვენა მხარეს. სიმაღლე ზღვის დონიდან 1060 მ. ანტიკლინის ბირთვი აგებულია ბაიოსური პორფირიტებით, ფრთები — ზედაიურული და ცარცული კირქვებით, კალთებზე წიფლნარია, მთის ძირთან — წიფლნარ-რცხილნარი მარადმწვანე ქვეტყითა და ლიანებით. აფიანჩის მთის ძირას გაშენებულია სოფლები: ოქტომბერი და ქვემო აფიანჩა. ქართული საბჭოთა ენციკლოპედია, ტ. 2, თბ., 1977. — გვ. 17. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 18.
აფიანჩა (მრავალმნიშვნელოვანი)

საკუთარი სახელი აფიანჩა შეიძლება აღნიშნავდეს: აფიანჩა — მთა გულრიფშის მუნიციპალიტეტში აფიანჩა — ძველი სოფელი გულრიფშის მუნიციპალიტეტში აფიანჩა — პალეოლითის ხანის სადგომი აფიანჩის მთის ჩრდილოეთ ფერდობზე.
სანდაუნი

სანდაუნი (ინგლ. Sandaun Province), (ადრე — დასავლეთი სეპიკი) — პაპუა-ახალი გვინეის პროვინცია, რომელიც დასავლეთით ესაზღვრება ინდონეზიას და ჩრდილოეთით გარს აკრავს წყნარი ოკეანე. ასევე ესაზღვრება პროვინციებს აღმოსავლეთი სეპიკი (აღმოსავლეთით), საუთერნ-ჰაილენდსი (სამხრეთ-აღმოსავლეთით) და დასავლეთი პროვინცია (ფლაი) (სამხრეთით). პროვინციის ადმინისტრაციული ცენტრია — ქალაქი ვანიმო. 1989 წლამდე პროვინციას ერქვა დასავლეთი სეპიკი, შემდეგ დაერქვა სანდაუნი (ტოკ-პისინის ენა — Sandaun), თარგმანში «მზის ჩასვლა», რადგანაც პროვინცია მდებარეობს ქვეყნის დანარჩენი უმრავლესი პროვინციებიდან დასავლეთით). 1998 წლის ივლისში პროვინციის ტერიტორიას თავს დაატყდა დიდი ცუნამი, რის შედეგადაც დაიღუპა 2000 ადამიანი. პროვინციის მოსახლეობა გამოირჩევა მნიშვნელოვანი ენობრივი მრავალფეროვნებით. მის ტერიტორიაზე გავრცელებულია შემდეგი ენები: ფასის, მოსაზღვრე-პაპუასური, კვომტარული, ტორიჩელის, სკოსის, ავსტრონეზიული, პაუვასური, ამტო-მუსანური, ტრანსახალგვინეური, სეპიკური, სენაგიური, ასევე იზოლატი ენები ოდიაი და იალე. სულ დაახლოებით 110 ენა.
არისტიდე

არისტიდე (ძვ. ბერძნ. Ἀριστείδης, დ. ძვ. წ. 530 — გ. ძვ. წ. 468) — ათენელი სახელმწიფო მოღვაწე. თავისი უანგარობის გამო მას მეტსახელად სამართლიანი შეარქვეს. არისტიდე ზედმიწევნით პატიოსნად განაგებდა ძველი საბერძნეთის ფინანსებს. Civil ენციკლოპედიური ლექსიკონი
აფიანჩა (სოფელი)

აფიანჩა — ძველი სოფელი აფხაზეთში, გულრიფშის მუნიციპალიტეტში (ახლანდელი ქვემო აფიანჩა). სოფლის მახლობლად, აფიანჩის მთის ჩრდილოეთ ფერდობეზე, აფიანჩას მღვიმესთან ახლოს 1934-1938 წლებში ს. ზამიატნინმა შეაგროვა და შეისწავლა პალეოლითის ხანის არქეოლოგიური მასალა. კოლექცია მცირერიცხოვანია, ნივთები - დანიური სართულის კაჟისა. უმთავრესად გვხვდება კლექტონის ტიპის მასიური, უხეში ანატკეცები. კოლექციის ძირითადი ნაწილი აშელის ეპოქით თარიღდება, დანარჩენი - მუსტიეს საფეხურით. დაცულია სანქტ-პეტერბურგში. პეტრე I-ის სახელობის ანთროპოლოგიისა და ეთნოგრაფიის მუზეუმში. თუშაბრამიშვილი დ., ქართული საბჭოთა ენციკლოპედია, ტ. 2, თბ., 1977. — გვ. 17.
The Art of McCartney

The Art of McCartney — ინგლისელი მუსიკოს პოლ მაკ-კარტნისადმი პატივისცემის ალბომი. იგი გამოვიდა 2014 წლის 18 ნოემბერს. კომპილაცია შედგება 42 სიმღერისგან და მოიცავს როგორც მაკ-კარტნის სოლო, ასევე The Beatles-ის შემადგენლობაში ჩაწერილ კომპოზიციებს. პროდიუსერ რალფ სოლის თქმით, პროექტი 11-ზე მეტი წლის განმავლობაში მზადდებოდა. ოფიციალური საიტი The Art of McCartney Facebook-ზე The Art of McCartney Twitter-ზე ↑ https://www.allmusic.com/album/mw0002749491 ↑ Grow, Kory. Paul McCartney Tribute Comp: Bob Dylan, Kiss and More Cover the Beatle (9 September 2014). ციტირების თარიღი: 20 October 2014.
ბექა მიქელთაძე

ბექა მიქელთაძე (დ. 26 ნოემბერი, 1997, ქუთაისი, საქართველო) — ქართველი ფეხბურთელი. სამხრეთკორეული „გვანგჯუს“ თავდამსხმელი. ავსტრალიურ და კორეულ გუნდებამდე, მიქელთაძეს უთამაშია „ზესტაფონში“, თბილისის „დინამოში“, „რუსთავში“, „ანორთოსისში“, „რუბინში“, „როტორსა“ და „ქსანთიში“ (საბერძნეთი). ავსტრალიური „ნიუკასლ ჯეტსის“ ქართველი ლიდერი (48 მატჩი, 19 გოლი, 6 საგოლე გადაცემა) სამხრეთ კორეის K ლიგა 1-ის გუნდში 2023 წელს გადავიდა და „გვანგჯუსთვის“ ერთ-ერთი მნიშვნელოვანი ფიგურა გახდა. 2023 წლის 3 სექტემბერს სამხრეთ კორეის K ლიგა 1-ში ერთმანეთს ქართველების გუნდები დაუპირისპირდნენ. 29-ე ტურში ვაკო ყაზაიშვილის „ულსან ჰიუნდაიმ“ ბექა მიქელთაძის „გვანგჯუ“ მიიღო და 0–2 დამარცხდა. ყაზაიშვილმა შეუცვლელად ითამაშა, მიქელთაძე კი 70-ე წუთზე შეცვალეს. 55-ე წუთისთვის „გვანგჯუ“ 1–0 იგებდა, რა დროსაც მიქელთაძემ შთამბეჭდავი გოლი გაიტანა — საჯარიმოსთან ბურთი მიიღო და შეუჩერებლად კარში გაუშვა. ეს იყო „გვანგჯუს“ მაისურით გატანილი მისი პირველი გოლი. 2024 წლის 21 ივლისს სამხრეთ კორეის მთავარი ლიგის სტუმრად გამართულ მორიგ მატჩში „დეგუს“ წინააღმდეგ, ბექა მიქელთაძის გოლით „გვანგჯუმ“ მინიმალური სხვაობით 1–0 გაიმარჯვა. 34-ე წუთზე ქართველმა შემტევმა შესანიშნავად შეასრულად საჯარიმო დარტყმა, რომელსაც მეკარემ ვერაფერი მოუხერხა — ბურთმა „კედელს“ შემოუარა, ძელს მოხვდა და ბადეში აღმოჩნდა. 2024 წლის 17 სექტემბერს აზიის ჩემპიონთა ლიგის პირველი რაუნდის პირველ ტურში ბექა მიქელთაძის „გვანგჯუმ“ იაპონურ „იოკოჰამა მარინოსს“ უმასპინძლა და შთამბეჭდავი ანგარიშით 7–3 დაამარცხა. ქართველი შემტევი 63-ე წუთიდან ჩაერთო თამაშში და ხუთ წუთში გოლი გაიტანა, ხოლო მატჩის დამატებულ წუთებზე შესანიშნავი საგოლე გადაცემა გაუკეთა თანაგუნდელს, რომელმაც შეხვედრის საბოლოო ანგარიში დააფიქსირა. 2013 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2020 წლის 15 ნოემბერს, უეფა-ს ერთა ლიგის ფარგლებში, სომხეთის ეროვნული ნაკრების წინააღმდეგ შედგა. A-Leagues All Star: 2022 ბექა მიქელთაძე — ეროვნული ლიგის ოფიციალურ საიტზე ბექა მიქელთაძე — საქართველოს ფეხბურთის ფედერაციის ოფიციალურ საიტზე ბექა მიქელთაძე — UEFA ბექა მიქელთაძე — Transfermarkt ბექა მიქელთაძე — Soccerway ↑ ბექა მიქელთაძე: „ნაკრებში დაბრუნების იმედი რომ არ მქონდეს, ფეხბურთს თავს დავანებებდი“ ↑ ბექა მიქელთაძის სუპერგოლი სამხრეთ კორეაში ↑ Daegu 0–1 Gwangju / K League 1 ↑ გამარჯვება მიქელთაძის შესანიშნავი გოლით! ↑ Gwangju 7–3 Yokohama F. Marinos / AFC Champions League Elite ↑ მიქელთაძის გოლი და ზღაპრული საგოლე პასი! ↑ Georgia v Armenia game report. UEFA. ↑ საქართველო 1–2 სომხეთი / ერთა ლიგა 2020-21 | C2 ჯგუფი ↑ „ALM young guns get shot against Barcelona“.